Răzvan Cherecheș, despre eficacitatea vaccinurilor față de varianta Delta: "Suntem ok".
Răzvan Cherecheș anunță că sunt diferențe mici privind eficacitatea vaccinurilor față de varianta Delta. Cherecheș: "AstraZeneca are o eficacitate de 67% în fața infecției simptomatice Delta".
Expertul în sănătate publică Răzvan Cherecheș anunță că sunt diferențe mici în ceea ce privește eficacitatea vaccinurilor față de varianta Delta. Cherecheș a analizat un studiu publicat în The New England Journal of Medicine.Potrivit lui Răzvan Cherecheș, studiul a fost realizat pe 4.000 de persoane și a urmărit măsurarea protecției date de vaccinuri la tulpina Delta, în comparație cu tulpina Alpha."Vaccinurile cu ARN mesager (2 doze) au o eficacitate de 88% în fața infecției simptomatice Delta. AstraZeneca are o eficacitate de 67% în fața infecției simptomatice Delta. Diferențe mici în eficacitatea vaccinurile la Delta față de Alpha, suntem ok", a anunțat Răzvan Cherecheș pe Facebook.